يالله يامعبود يا خالق الكون
يالواحدالفردالصمد ذوالجلالي
يالله يا منزل بها كن واكون
سبحانك الله ياكريم المعالي
يامسقى البيدى من البحر بمزون
يامصخر الايام شمس وليالي
ياخالق الانسان من ماء موهون
يارب عفوك يوم طرح السؤالي
العمر ماله يافتى وقت موزون
العمر لحظه والمقادير والي
بتقول صغري يشفع اليوم مزيون
يمكن مع الايام اصبح مثالي
روابع الانسان بالعمر مفتون
اول مهاده طفل فعله حلالي
مايعرف الزله ولاهوب مسجون
كلش على ماقيل حاظر دلالي
واذا تعدى سن سته وبالهون
هذي بدايه والمخاطر هيالي
اعرف طريقك والمخاليق يحكون
ان الطريق اثنين حدرً وعالي
خطوه بخطوه والمقادير ينفون
وتصير ضايع بين نقص وكمالي
اصل البدايه من جليسك يعرفون
وذكرالولد من طيب عًمً وخالي
بتعيش في عالم به الخير مكنون
وبتصير في عالم به الشرصالي
هذا هو الفاصل على وين يدنون
اما يين الخط والا شمالي
ان رحت فاليمنى وبالخير يبقون
هذا طريق الحق ماله خيالي
ان جيت باليسرى تراهم ويبكون
فقره تسمى بنهيار العوالي
اما خسرت العقل والعقل مجنون
والا خسرت العمر وتصير بالي
لكن نصيحه والنصحيه بمليون
اعرف مسارك واغتنم كل غالي
قد قالها قبلك وباليل مدفون
وده يصير ولكن الموت حالي
حكم فؤادك بالصلوات والعون
واترك طريق الكفر اول وتالي
الغرب يسعى والملايين يدرون
انه على الافساد وده توالي
لكن تعلم واجعل العلم قانون
من غير دين الله حياتك جهالي
الصغر ماهو باقيً وقت لك عون
يمكن ولايمكن تعيشه بتالي
ان قدر الله حافظك دون يدرون
وان قدر الله وردك للهيالي